

LIETUVOS RESPUBLIKOS VYRIAUSYBĖ

NUTARIMAS
DĖL LĖKTUVO“ANBO“ IR LIETUVOS AVIACIJOS KŪRĖJŲ METŲ MINĖJIMO 2025 METAIS PLANO PATVIRTINIMO

2023 m. gruodžio 21 d. Nr. 1012
Vilnius


Įgyvendindama Lietuvos Respublikos Seimo 2022 m. gruodžio 22 d. nutarimo Nr. XIV‑1759 „Dėl 2025 metų paskelbimo Motiejaus Kazimiero Sarbievijaus ir Baroko literatūros, Mikalojaus Konstantino Čiurlionio bei Lėktuvo „ANBO“ ir Lietuvos aviacijos kūrėjų metais“ 2 straipsnio 1 punktą, Lietuvos Respublikos Vyriausybė n u t a r i a:
. Patvirtinti Lėktuvo „ANBO“ ir Lietuvos aviacijos kūrėjų metų minėjimo 2025 metais  planą (toliau – Planas) (pridedama).
. Nustatyti, kad Planas įgyvendinamas iš Lietuvos Respublikos valstybės biudžete atitinkamoms ministerijoms, institucijoms, įstaigoms patvirtintų bendrųjų asignavimų ir kitų teisėtai gautų lėšų.
. Pasiūlyti:
. Kauno kultūros centrui, Kauno miesto muziejui, Kauno moksleivių techninės kūrybos centrui, koncertinei įstaigai „Kauno santaka“, Lietuvos aviacijos muziejui, Lietuvos bankui, Lietuvos energetikos ir technikos muziejui, Lietuvos vyriausiojo archyvaro tarnybai, Nacionalinei Martyno Mažvydo bibliotekai, viešajai įstaigai Transporto kompetencijų agentūrai, Vilniaus Gedimino technikos universiteto Antano Gustaičio aviacijos institutui, Marijampolės Petro Kriaučiūno viešajai bibliotekai, asociacijai Marijampolės aeroklubui dalyvauti įgyvendinant Planą;
. Kauno miesto savivaldybei, Marijampolės savivaldybei dalyvauti įgyvendinant Planą ir skirti savivaldybių biudžetų lėšų Planui įgyvendinti.



Ministrė Pirmininkė                                                                              Ingrida Šimonytė


Krašto apsaugos ministras                                                                     Arvydas Anušauskas

PATVIRTINTA
Lietuvos Respublikos Vyriausybės
2023 m. gruodžio 21 d. nutarimu Nr. 1012

LĖKTUVO „ANBO“ IR LIETUVOS AVIACIJOS KŪRĖJŲ METŲ MINĖJIMO
2025 METAIS PLANAS

 SKYRIUS


. Lėktuvo „ANBO“ ir Lietuvos aviacijos kūrėjų metų minėjimo 2025 metais planas (toliau – Planas) skirtas:
. Lietuvos karo aviacijos vado, brigados generolo Antano Gustaičio unikaliam pasiekimui – 1925 metais sukonstruotam pirmajam sportiniam lėktuvui „ANBO-I“ paminėti;
. Lietuvos aviacijos kūrėjams, savo sukurtais lėktuvais ir unikaliais skrydžiais garsinusiems Lietuvą visame pasaulyje, paminėti;
. Lietuvos karinės ir civilinės aviacijos daugiau kaip 100 metų istorijai prisiminti;
. šiuolaikinei Lietuvos aviacijai ir jos vietai tarptautiniame kontekste įvertinti.
. Plano veiklos nurodytos priede. 

 SKYRIUS


. Plano tikslai yra šie:
. gausinti visuomenės žinias apie Lietuvos aviaciją: jos istoriją, pirmuosius legendinius lietuviškus „ANBO“ lėktuvus, iškilius aviacijos kūrėjus vyrus ir moteris; 
. priminti visuomenei drąsius, visame pasaulyje skambėjusius lietuvių skrydžius ir juos atlikusius lietuvius lakūnus ir lakūnes; 
. skatinti piliečių didžiavimąsi tarpukario ir šiandienine Lietuva – modernia, inovatyvia, stebinančia pasaulį savo iškiliomis asmenybėmis ir technologijų, mokslo ir kultūros pasiekimais. 

 SKYRIUS


. Numatoma, kad įgyvendinus planą:
. išaugs muziejų ir Lietuvos aviaciją, iškilius jos kūrėjus ir legendinius lėktuvus „ANBO“ pristatančių parodų lankomumas;
. visuomenė išsamiau susipažins su šiuolaikine civiline ir karine aviacija aviacijos šventėse;
. išaugs informacijos apie Lietuvos aviaciją kiekis ir sklaida;
. bus įvertintas šiuolaikinės Lietuvos aviacijos vystymasis ir pasiekimai Lietuvos ir tarptautiniu mastu.
_____________


Lėktuvo „ANBO“ ir aviacijos kūrėjų metų minėjimo 
2025 metais plano
priedas

LĖKTUVO „ANBO“ IR LIETUVOS AVIACIJOS KŪRĖJŲ METŲ MINĖJIMO
2025 METAIS PLANO VEIKLOS
Eil.Nr.		Veiklos (projekto) pavadinimas		Atsakingas vykdytojas	Įvykdymo terminas
I SKYRIUS	AVIACIJOS ŠVENTĖS
1.	Surengti civilinės ir karinės aviacijos šventę Kaune, S. Dariaus ir S. Girėno aerodrome 		Kauno miesto savivaldybė 	Lietuvos kariuomenė	Lietuvos Respublikos krašto apsaugos ministerija (toliau – KAM)	2025 m. III ketvirtis 
2.	Surengti atviro Lietuvos čempionato parašiutų sporto varžybas Sasnavos aerodrome, skirtas Antano Gustaičio sukurto lėktuvo „ANBO-I“ 100 metų sukakčiai paminėti 	Asociacija Marijampolės aeroklubas 	Marijampolės savivaldybė	2025 m. III ketvirtis
II SKYRIUS	KŪRYBINIAI, MENO IR EDUKACINIAI PROJEKTAI
3.	Atnaujinti edukacijas mokiniams apie „ANBO“ kaip naujos, modernios lietuviškos tapatybės fenomeną	Lietuvos aviacijos muziejus	2024–2025 m. 
4.	Parengti naują Kauno pučiamųjų instrumentų orkestro „Ąžuolynas“ ir solistų koncertinę programą „Skrydžio svaigaus“, skirtą lėktuvo „ANBO“ ir Lietuvos aviacijos kūrėjų metams	Koncertinė įstaiga „Kauno santaka“	Kauno miesto savivaldybė	2025 m. I–IV ketvirčiai
5.	Surengti renginių ciklą, skirtą Lėktuvo „ANBO“ ir Lietuvos aviacijos metams paminėti: paskaitą „Lėktuvų konstruktoriaus Antano Gustaičio biografijos viražai“, kūrybines dirbtuves lėktuvo „ANBO“ tema 	Kauno miesto muziejus	Kauno miesto savivaldybė	2025 m. I–IV ketvirčiai
6.	Surengti renginių ciklą ikimokyklinio ir mokyklinio amžiaus vaikams: patyriminį-orientacinį renginį „Antanas nori būti ore“, kūrybinių darbų konkursą-parodą „Orlaivis iš praeities į ateitį“, aviacijos šventę ir varžybas „Skrydis“	Kauno moksleivių techninės kūrybos centras	Kauno miesto savivaldybė	2025 m. I–IV ketvirčiai
7.	Suorganizuoti 4 susitikimų ciklą Lietuvos aviacijos tema: susitikimus su Lietuvos aviacijos muziejaus vadovu Mindaugu Kavaliausku, aviacijos istorikais Algirdu Gamziuku ir Gyčiu Ramoška, muziejininku Pijumi Poškumi	Marijampolės Petro Kriaučiūno viešoji biblioteka	Marijampolės savivaldybė	2025 m. I–IV ketvirčiai
8.	Suorganizuoti minėjimą Sasnavos seniūnijoje, skirtą kraštiečiui Antanui Gustaičiui ir jo sukurto lėktuvo „ANBO“ 100-mečiui 	Marijampolės Petro Kriaučiūno viešoji biblioteka	Marijampolės savivaldybė	2025 m. II ketvirtis 
9.	Parengti ir eksponuoti stacionarią ir virtualią parodą, skirtą Lietuvos aviacijos istorijai		Lietuvos centrinis valstybės archyvas 	Lietuvos ypatingasis archyvas	Kauno regioninis valstybės archyvas	KAM	2025 m. III ketvirtis
10.	Surengti stacionarią tarpdisciplininę parodą, skirtą lietuviškosios aviacijos pradžiai, kurioje bus eksponuojamas vienintelis išlikęs originalus Antano Gustaičio sukonstruotas „ANBO-I“ lėktuvas ir skiriamas didelis dėmesys istorinėms asmenybėms, ypač moterims, kurios aviacijos istorijos naratyve dažnai pamirštamos, parengti temines edukacijas	Vytauto Didžiojo karo muziejus 	KAM	2025 m. III–IV ketvirčiai
11.	Integruoti Lietuvos istorinį aviacijos paveldą į modernias technologijas: sukurti interaktyvią lėktuvo „ANBO“ repliką su piloto kabina, kurioje bus integruotas simuliatorius, leidžiantis virtualiai patirti lėktuvo valdymą ir skrydį		Antano Gustaičio aviacijos institutas 	Vilniaus Gedimino technikos universitetas (Vilnius TECH)	Vytauto Didžiojo karo muziejus 	VšĮ Energetikos ir technikos muziejus	Lietuvos aviacijos muziejus	2025 m. III–IV ketvirčiai
12.	Surengti suskaitmenintų ir restauruotų kino filmų aviacijos istorijos tema peržiūrą („Skrydis per Atlantą“, „Solo virš Atlanto“ ir kt.) bei suorganizuoti filmų aptarimų renginius		Lietuvos nacionalinė Martyno Mažvydo biblioteka	2025 m. III–IV ketvirčiai
III SKYRIUS	MOKSLINIAI PROJEKTAI, TYRIMAI, RESTAURAVIMAS
13.	Restauruoti 80 „ANBO-IV“ ir „ANBO-41“ lėktuvų brėžinių, juos skenuoti, sukurti erdvinius 3D modelius ir sudaryti galimybę ateityje atkurti „ANBO-IV“	Lietuvos aviacijos muziejus	2025 m. I–IV ketvirčiai
14.	Atkurti ANBO II orlaivio originalių metmenų repliką, kuri taps Lietuvos aviacijos muziejaus ekspozicijos dalimi	Lietuvos aviacijos muziejus	2025 m. I-IV ketvirčiai
15.	Suorganizuoti tarptautinę konferenciją „Lietuvos aviacija ir jos pasiekimai“ 	VšĮ Transporto kompetencijų agentūra	Lietuvos Respublikos  susisiekimo ministerija 	2025 m. IV ketvirtis
IV SKYRIUS	KOMUNIKACIJOS IR LEIDYBOS PROJEKTAI
16.	Populiarinti ir skleisti aštuonių tinklalaidžių apie lėktuvus  „ANBO“ ciklą	Lietuvos aviacijos muziejus	2024–2025 m. 
17.	Išleisti proginių atvirlaiškių rinkinį, skirtą Lietuvos aviacijos istorijai	Vytauto Didžiojo karo muziejus 	KAM	2025 m. I ketvirtis
18.	Išleisti proginę / kolekcinę monetą, skirtą lėktuvo „ANBO“ šimtmečiui ir Lietuvos aviacijos kūrėjų metams paminėti	Lietuvos bankas	2025 m. I–IV ketvirčiai
19.	Sukurti dokumentinį filmą „Lietuvos aviacijoje pasižymėjusios asmenybės, jų prisiminimai“	VšĮ Transporto kompetencijų agentūra	Lietuvos Respublikos  susisiekimo ministerija 	2025 m. I–IV ketvirčiai
20.	Sukurti meninės dokumentikos filmą apie Antaną Gustaitį 	Lietuvos aviacijos muziejus	2025 m. IV ketvirtis
21.	Išleisti knygą apie Antaną Gustaitį 	Lietuvos aviacijos muziejus	2025 m. IV ketvirtis
22.	Išleisti Rasos Gustaitis knygos „Flight“ apie Antaną Gustaitį vertimą iš anglų kalbos į lietuvių kalbą	Lietuvos aviacijos muziejus	2025 m. IV ketvirtis
23.	Išleisti specialų metraščio „Plieno sparnai“ leidimą, skirtą „ANBO“	Lietuvos aviacijos muziejus	2025 m. IV ketvirtis
24.	Išleisti albumą apie aviatoriaus Broniaus Oškinio gyvenimą ir darbus	Lietuvos aviacijos muziejus	2025 m. IV ketvirtis
25.	Parengti ir įgyvendinti komunikacijos kampaniją, pristatančią Lietuvos karinę aviaciją – nuo ištakų iki šiandienos 	Lietuvos kariuomenė	KAM	2025 m. III–IV ketvirčiai

______________________________

